*Proiect*

*20.01.2014.*

**H O T Ă R Î R E**

**cu privire la aprobarea proiectului de lege pentru modificarea și completarea unor acte legislative**

**nr.   din**

**Guvernul** **HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea și completarea unor acte legislative.

|  |  |
| --- | --- |
| **PRIM-MINISTRU**  **Contrasemnează:**  **Viceprim-ministru,**  **ministrul economiei**  **Ministrul finanțelor**  **Ministrul justiției** | **Iurie LEANCĂ**  **Valeriu Lazăr**  **Anatol Arapu**  **Oleg Efrim** |

PARLAMENTUL REPUBLICII MOLDOVA

LEGE

pentru modificarea şi completarea unor acte legislative

nr. \_\_\_\_ din \_\_\_\_\_\_\_

Parlamentul adoptă prezenta lege organică.

**Art. I.** – Codul fiscal nr. 1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007) cu modificările și completările ulterioare, se modifică şi se completează după cum urmează:

**1.** La articolul 102:

Alineatul (8) punctul 1) litera e) și punctul 7) litera c) se completează la final cu o propoziție cu următorul cuprins:

” Drept confirmare a exportului de mărfuri, efectuat pe cale rutieră, feroviară, maritimă și aeriană, va servi informaţia electronică privind numărul declaraţiei vamale, cantitatea şi valoarea mărfii, numărul de înmatriculare a mijlocului de transport, data încheierii tranzitului şi traversării mărfurilor peste frontiera vamală, obținută de organele fiscale, prin (la) accesarea unui modul informaţional al Serviciului Vamal”.

**2.** La articolul 103 alineatul (2) litera b), ultima propoziţie va avea următorul cuprins: „Confirmarea electronică despre restituirea/nerestituirea TVA se va obţine de organul vamal la accesarea unui modul informaţional al Inspectoratului Fiscal Principal de Stat.”

**3.** Articolul 109 va avea următorul cuprins:

„Articolul 109. Termenul de achitare a taxei pe valoarea adăugată în cazul importurilor.

(1) Pentru mărfurile introduse în țară în scopul desfășurării activității de întreprinzător și plasate într-un regim vamal care, conform prevederilor legale, prevede achitarea T.V.A., termenul obligației fiscale începe să curgă ulterior depunerii declarației vamale, înainte de expirarea termenului remis de plată a drepturilor de import, în modul prevăzut de art.124 al Codului vamal. Data achitării T.V.A. se consideră data depunerii de către importator (declarant) sau de către un terţ mandatat de către acesta, a mijloacelor băneşti la casieria organului vamal sau la Contul Unic Trezorerial, confirmată printr-un extras din contul bancar.

Alin. (2) se abrogă.

**4.** La articolul 123 alineatul (3) al va avea următorul cuprins:

„(3) Accizele la mărfurile importate se calculează şi se achită de către persoanele juridice şi persoanele fizice înregistrate în calitate de subiecţi ai activităţii de întreprinzător după depunerea declarației vamale, înainte de expirarea termenului remis de plată a drepturilor de import, în modul prevăzut de art.124 al Codului vamal.”

**Art. II. -** Legea privind plata pentru poluarea mediului nr. 1540-XIII din 25 februarie 1998 (Monitorul Oficial al Republicii Moldova, nr. 54-55 art. 378), cu modificările ulterioare, se modifică după cum urmează:

**1.** La articolul 7:

alineatul (2) va avea următorul cuprins: ” (2) Plata pentru emisiile de poluanţi ale surselor mobile se calculează în mărime de 1% din valoarea în vamă a benzinei etilate, a carburantului pentru motoare de avion şi a motorinei şi în mărime de 0,5% - din cea a benzinei neetilate şi se achită de către importator, pentru întreaga cantitate a mărfurilor respective, importate pe parcursul lunii. Achitarea plății se efectuează pînă la data de 15 a lunii imediat următoare celei în care au fost realizate importurile. Administrarea plății respective se efectuează în temeiul informației prezentate de către organele vamale prin intermediul ghișeului unic, Inspectoratului Fiscal Principal de Stat. Informația respectivă se prezintă pînă la data de 10 a lunii imediat următoare celei în care au fost realizate importurile. Metodologia privind modalitatea de transmitere a informației și de achitare a plăților se stabilește de către Guvern.”

la alineatul (3) sintagma ”Serviciul Vamal” se substituie cu sintagma ” Inspectoratului Fiscal Principal de Stat”.

**2.** La articolul 11:

la alineatul (1) în prima propoziție sintagma “se varsă, conform normativelor stabilite, pînă la sau în momentul plasării lor în regim vamal de import” se substituie cu sintagma „se achită de către importator, conform normativelor stabilite, pentru întreaga cantitate a mărfurilor respective, importate pe parcursul lunii. Achitarea plății se efectuează pînă la data de 15 a lunii imediat următoare celei în care au fost realizate importurile. Administrarea plății respective se efectuează în temeiul informației prezentate de către organele vamale prin intermediul ghișeului unic, Inspectoratului Fiscal Principal de Stat. Informația respectivă se prezintă pînă la data de 10 a lunii imediat următoare celei în care au fost realizate importurile. Metodologia privind modalitatea de transmitere a informației și de achitare a plăților se stabilește de către Guvern.”

În cea de-a doua propoziție sintagmele ”pînă la sau în momentul trecerii mărfurilor prin posturile vamale interne” se exclud.

la alineatul (11) sintagma “se achită în prealabil sau la momentul plasării sub regim vamal de import şi se stabileşte după cum urmează:” se substituie cu sintagmele “ se achită de către importator, pentru întreaga cantitate a ambalajului respectiv aferent mărfurilor importate pe parcursul lunii. Achitarea plății se efectuează pînă la data de 15 a lunii imediat următoare celei în care au fost realizate importurile. Administrarea plății respective se efectuează în temeiul informației prezentate de către organele vamale prin intermediul ghișeului unic, Inspectoratului Fiscal Principal de Stat. Informația se prezintă pînă la data de 10 a lunii imediat următoare celei în care au fost realizate importurile. Metodologia privind modalitatea de transmitere a informației și de achitare a plăților se stabilește de către Guvern.

Mărimea plății se stabilește după cum urmează: ”

la alineatul (2) sintagma ”Serviciul Vamal” se substituie cu sintagma ”Inspectoratul Fiscal Principal de Stat”.

**Art. III. –** În anexa nr. 2 la Legea nr. 1380-XIII din 20 noiembrie 1997 cu privire la tariful vamal (republicată în Monitorul Oficial al Republicii Moldova, ediţie specială din 1 ianuarie 2007), cu modificările ulterioare, poziţiile 10 și 11 se abrogă.

**Art. IV. –** Codul vamal nr. 1149-XIV din 20 iulie 2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările ulterioare, se modifică şi se completează după cum urmează:

**1.** Articolul 1 se completează cu subpunctele 64)-67), cu următorul cuprins:

„64) *declaraţie sumară (declaraţie sumară de intrare şi declaraţie sumară de ieşire)* – document, al cărui formă și modalitate de completare este prevăzută de Serviciul Vamal, prin care o persoană informează autorităţile vamale, anterior sau chiar în momentul evenimentului respectiv, că sunt introduse în, sau scoase de pe teritoriul ţării mărfuri;

65) *termen remis de plată* - termen pe parcursul căruia organele vamale nu întreprind măsuri de încasare a drepturilor de import/export, cu garantarea obligației vamale apărute;

66) *prelungirea termenului de plată* - amînarea termenului de plată a drepturilor de import/export, în condițiile legii, supra termenului remis de plată;

67) *magazii pentru depozitare provizorie* – încăperi, locuri sau compartimente marfare ale mijlocului de transport care au fost autorizate de către organele vamale, destinate pentru plasarea pentru păstrare a mărfurilor cu statut de depozitare temporară.”

**2.** Articolul 38 se completează cu un nou alineat (3) cu următorul cuprins:

*“*(3) La plasarea mărfurilor în regim vamal de export se depune declarația sumară de ieșire, în care liberul de vamă se aplică de organul vamal de frontieră, după finisarea efectivă a tranzitului. Scoaterea, de pe teritoriul vamal, a mărfurilor plasate în regim vamal de export se efectuează în termen de 24 ore de la acceptarea declarației sumare de ieșire de către organul vamal intern. Procedura și persoana competentă de depunerea declarației sumare de ieșire, procedura rectificării finale a acestei declarații, condițiile transportării la locul desemnat și alte condiții speciale specifice acestei operațiuni, se stabilesc de către Guvern. *”*

**3***.* La articolul 40 după sintagma “înregistrării declarației vamale de export” se introduce sintagma “sau a declarației sumare de ieșire”.

**4.** La articolul 42:

La alineatului (3) propoziția a doua se exclude.

după alineatul (6) se completează cu alin. (7) - (13) cu următorul cuprins:

“(7) Plasarea mărfurilor în regim vamal de tranzit are loc în temeiul declarației sumare de intrare sau de ieșire depusă de declarant.

(8) Cu excepția mijloacelor de transport importate temporar, precum și a mijloacelor de transport și a mărfurilor care se află la bordul acestora și care tranzitează teritoriul, apele sau spațiul aerian al teritoriului vamal al țării, fără a se opri pe acest teritoriu, mărfurile introduse pe teritoriul vamal al țării sunt acoperite de o declarație sumară de intrare.

(9) Declarația sumară de intrare se depune în format electronic, la organul vamal de frontieră, anterior introducerii mărfurilor pe teritoriul vamal.

(10) Guvernul este în drept să prevadă excepții, în care se reglementează următoarele aspecte:

a) în cazurile, altele decît cele menționate la alineatul (8) din prezentul articol, în care obligația de depunere a unei declarații sumare de intrare poate face obiectul unei derogări sau adaptări.

b) termenul în care declarația sumară de intrare trebuie depusă înainte de introducerea mărfurilor pe teritoriul vamal al țării.

c) normele privind excepțiile și variațiile autorizate în raport cu termenul menționat la litera b);

d) desemnarea organului vamal competent unde declarația sumară de intrare trebuie depusă și unde analiza de risc și controlul la intrare efectuate în funcție de risc, trebuie realizate.

(11) La aplicarea măsurilor prevăzute în alineatul (10) se iau în considerație următoarele elemente:

a) împrejurările deosebite;

b) aplicarea acestor măsuri anumitor tipuri de fluxuri de mărfuri, de moduri de transport sau de agenți economici;

c) acordurile internaționale care prevăd dispoziții speciale în materie de securitate.

(12) Organul vamal de frontieră acordă scutirea de la depunerea unei declarații sumare de intrare în cazul mărfurilor pentru care s-a depus deja la frontieră, o declarație vamală de plasare într-un anumit regim vamal. În acest caz, declarația vamală conține cel puțin informațiile care trebuie să fie prevăzute pe declarația sumară de intrare. Pînă la momentul în care declarația vamală este validată de organele vamale, aceasta are statutul de declarație sumară de intrare.

(13) Procedura și persoana competentă de depunere a declarației sumare de intrare, procedura rectificării acestei declarații, condițiile transportării la locul desemnat și alte condiții speciale, se stabilesc de Guvern. ”

**5.** Articolul 44 va avea următorul cuprins:

„Articolul 44.Plasarea mărfurilor sub regimul vamal de tranzit

(1) Mărfurile pot fi plasate sub regim vamal de tranzit numai cu respectarea prevederilor art.43, cu excepţia cazurilor prevăzute de legislaţie.

(2) În vederea plasării mărfurilor în regim vamal de tranzit internațional, titularul regimului este obligat să depună la organul vamal de plecare o declaraţie vamală de tranzit.

(3) Serviciul Vamal este în drept să stabilească procedura simplificată de tranzit cu aplicarea borderoului de transport”.

**6.** La articolul 48 alineatul (1) în prima propoziție, după sintagma „titularul operaţiunii de tranzit” se introduce sintagma “sau titularul operațiunii (în cazul depunerii declarației sumare de intrare/ieșire)”.

**7.** La articolul 481 :

În titlul și cuprinsul articolului, sintagma „declarația de tranzit” se substituie cu sintagma „declarația sumară (sumare) de intrare, de ieșire sau de tranzit”.

după alineatul (3) se introduce un alineat nou (31) cu următorul cuprins :

„(31) În cadrul regimului vamal de tranzit național, operațiunile de tranzit se asigură, doar în baza declarației sumare de intrare și ieșire, depuse de titularul operațiunii. ”

**8.** La articolul 124:

alineatul (1) va avea următorul cuprins:

(1) “Drepturile de import şi drepturile de export se achită după depunerea declaraţiei vamale, în perioada stabilită a termenului remis de plată, dar care nu va depăși 10 zile calendaristice de la validarea declarației vamale. Depunerea declarației vamale este condiționată de constituirea unei garanții, în cuantumul deplin al drepturilor de import.”

alineatul (2) va avea următorul cuprins:

(2) În cazul cînd acceptarea unei declaraţii vamale duce la naşterea unei obligații vamale, mărfurile cuprinse în acea declaraţie nu li se acordă liber de vamă decît dacă obligația vamală a fost achitată sau garantată, cu excepția mărfurilor plasate în regim de admitere temporară cu suspendare parţială de plata drepturilor de import.”

**9.** La articolul 1251 în alineatul (5) litera e) sintagma “în avans” se exclude.

**10.** Articolul 126:

în denumirea articolului sintagma “și eșalonarea” se exclude;

la alineatul (1) sintagma “sau de eşalonare” se exclude;

la alineatul (3) sintagmele “sau eșalonării”, “sau eşalonare” ”sau eșalonat” se exclud;

alineatul se completează cu următoarea propoziției cu următorul cuprins: “ Pe perioada derulării termenului remis de plată, dobînda prevăzută de prezentul alineat nu se calculează.”

la alineatul (4) sintagma ”sau eșalonării” se exclude.

la alineatul (5) sintagma “privind eşalonarea termenului de stingere a obligaţiilor vamale” se substituie cu sintagma “privind prelungirea termenului de plată a obligaţiilor vamale”, iar sintagma ”în temeiul contractelor de eșalonare” se substituie cu sintagma ”în temeiul contractelor de prelungire”.

Articolul se completează cu alineatul (6) cu următorul cuprins:

“(6) Sumele calculate ale drepturilor de import, al căror termen de plată a fost remis, se înscriu în fișele de evidență, cu ziua validării declarațiilor vamale.

**11.** La articolul 1271 :

la alineatele (1) și (9) după sintagma ”bancă agreată de organul vamal ” se introduce sintagma “, organizația de creditare sau de către o societate de asigurări”;

la alineatul (13) sintagma “sau nu poate să mai apară” se exclude.

**12**. La articolul 1281 alineatul (2) sintagma „în contul drepturilor de import şi de export achitate în avans” se substituie cu sintagma “la contul trezorerial”.

**13.** La articolul 129 alineatul (3) sintagma “după expirarea termenului prelungit sau eşalonat” se substituie cu sintagma “după expirarea termenului remis sau prelungit de plată”.

**14.** Articolul 138 va avea următorul cuprins:

„ Articolul 138.Proceduri simplificate de vămuire.

(1) Simplificarea procedurilor de vămuire și declarare a mărfurilor și a unităților de transport se poate obține prin aplicarea următoarelor tipuri de proceduri.

1) depunerea declarației incomplete

2) depunerea declarației simplificate

3) procedura vămuirii la domiciliu

(2) Procedura declaraţiei incomplete permite organelor vamale să accepte, în cazuri temeinic justificate, o declaraţie care nu conţine toate datele necesare sau care nu este însoţită de toate documentele necesare pentru regimul vamal în cauză.

(3) Procedura declaraţiei simplificate permite plasarea mărfurilor sub un anumit regim vamal, respectiv la prezentarea unei declaraţii simplificate cu prezentarea ulterioară a unei declaraţii suplimentare care poate avea, caracter global, periodic sau recapitulativ.

(4) Procedura vămuirii la domiciliu permite ca plasarea mărfurilor sub un anumit regim vamal să se efectueze la sediul persoanei interesate sau în alte locuri desemnate sau aprobate de organele vamale.

(5) Obținerea autorizației de titular al procedurilor simplificate de vămuire, este condiționată de îndeplinirea următoarelor criterii:

a) antecedente satisfăcătoare privind respectarea obligațiilor vamale și fiscale;

b) utilizarea unui sistem satisfăcător de gestionare a registrelor comerciale și, dacă este cazul, a documentelor de transport, care să permită efectuarea adecvată a controalelor vamale;

c) dovada solvabilității financiare;

d) perfectarea în decursul ultimilor 2 ani, anterior prezentării cererii de solicitare a statului de titular al procedurii, a cel puţin 100 de declaraţii vamale;

e) dispunerea de un sistem logistic, care poate asigura condiţii de gestionare separată a mărfurilor străine de cele autohtone;

j) evidenţe contabile performante, care permit organelor vamale, să efectueze inopinat verificări eficiente şi, în special, controale ulterioare. În scopul efectuării controalelor inopinate agentul economic urmează să asigure accesul colaboratorilor vamali la sistemul său informațional contabil, în partea ce ține de primirea, stocarea și eliberarea mărfurilor. ”

(6) Atunci cînd apare o obligație vamală în urma acceptării declarației vamale pentru mărfurile plasate într-un alt regim vamal decît admiterea temporară cu suspendare parțială de drepturile de import, valoarea corespunzătoare a acestei obligații vamale este înscrisă în evidența contabilă imediat ce a fost calculată și cel târziu a doua zi după ce mărfurile au fost puse în liberă circulație.

(7) Prin derogare de la prevederile alin.(6) al prezentului articol, dacă plata drepturilor de import a fost garantată, valoarea totală a drepturilor aferente mărfurilor puse în liberă circulație în beneficiul unei și aceleiași persoane într-o perioadă stabilită de autoritățile vamale, care nu poate depăși 31 de zile, poate fi acoperită de o singură înscriere în evidența contabilă la sfîrșitul perioadei respective. O astfel de înscriere în evidența contabilă trebuie să aibă loc în termen de cinci zile de la expirarea perioadei respective”.

**15.** După articolul 138 se introduce un articol nou 138¹ cu următorul cuprins:

**“**Articolul 138¹. Procedura vămuirii la domiciliu

(1) Autorizația de a folosi procedura de vămuire la domiciliu se eliberează oricărei persoane care doreşte ca mărfurile să fie puse în liberă circulaţie la sediul său sau în alte locuri aprobate de organele vamale şi care prezintă, în acest sens, organelor vamale o cerere scrisă, conţinînd toate datele necesare acordării autorizaţiei:

a) cu privire la mărfurile supuse regimului de tranzit şi pentru care solicitantul beneficiază de o simplificare a formalităţilor care urmează să fie îndeplinite la organul vamal de destinaţie;

b) cu privire la mărfurile plasate anterior sub un regim vamal cu impact economic;

c) cu privire la mărfurile transportate, după prezentarea la organele vamale, la sediile sau în locurile menţionate în conformitate cu altă procedură de tranzit decît aceea prevăzută la litera a).

(2) Autorizaţia se eliberează dacă solicitantul respectă următoarele condiții:

a) evidenţele contabile permit organelor vamale să efectueze verificări eficiente şi, în special, controale ulterioare,

b) este posibilă garantarea unui control eficient privind respectarea interdicţiilor sau restricţiilor la import sau ale altor dispoziţii care reglementează acordarea liberului de vamă.

(3) Emiterea autorizaţiei se refuză în cazul în care solicitantul:

a) a săvîrşit o încălcare intenționată sau încălcări repetate ale reglementărilor vamale;

b) declară mărfuri pentru punere în liberă circulaţie numai în mod ocazional.

(4) Organele vamale pot revoca refuzul eliberării autorizaţiei în cazurile în care:

a) titularul îşi îndeplineşte obligaţiile în termenul stabilit de autorităţile vamale sau,

b) neîndeplinirea unei obligaţii nu are consecinţe reale asupra funcţionării corecte a regimului.

(5) Pentru a permite organelor vamale să se convingă asupra corectitudinii desfășurării operațiunilor, titularul autorizației menționate la alineatul (1) are obligația:

a) în cazurile menționate la literele a) și c) ale alineatului (1), atunci cînd mărfurile sunt puse în liberă circulație, în momentul în care ajung la locul desemnat în acest scop:

- de a comunica imediat organelor vamale această sosire în forma și modul specificate de acestea, în scopul de a obține liberul de vamă pentru mărfuri,

- de a înregistra mărfurile respective în evidențele sale contabile;

b) atunci cînd punerea în liberă circulație este precedată de depozitarea temporară a mărfurilor, în sensul articolului 149 al Codului vamal, în același loc, înainte de expirarea termenului limită stabilit prin articolul 158 al Codului vamal:

- de a comunica imediat autorităților vamale intenția de a pune mărfurile în liberă circulație, în forma și modul specificate de acestea, în scopul de a obține liberul de vamă pentru mărfuri. Notificarea menționată nu este necesară pentru punerea în liberă circulație a mărfurilor care au fost plasate anterior sub regim de antrepozit vamal într-un antrepozit privat.

- de a înregistra mărfurile respective în evidențele sale contabile;

c) în cazurile menționate la litera c) a alineatului (1):

- de a comunica imediat autorităților vamale intenția de a pune mărfurile în liberă circulație, în forma și modul specificate de acestea, în scopul de a obține liberul de vamă pentru mărfuri,

- de a înregistra mărfurile respective în evidențele sale contabile.”

**16**. La articolul 149 sintagma „se află ” se substituie cu sintagma “se pot afla”.

**17.** La articolul 150 sintagma „de către Serviciul Vamal” se substituie cu sintagma „de Guvern”.

**18**. Articolul 151 va avea următorul cuprins:

„Articolul 151. Titularul depozitului provizoriu

1. Titular al depozitului provizoriu poate fi organul vamal, alte structuri subordonate Serviciului Vamal, brokerul vamal sau declarantul, în cazul în care dispune de spații special amenajate, ce corespund cerințelor stabilite la art.150 din prezentul Cod. Depozitarea provizorie poate fi efectuată şi la locul de destinaţie a bunurilor aflate sub supraveghere vamală sau în alte locuri autorizate de organul vamal, în modul stabilit de legislaţie.
2. Mărfurile pot fi plasate și în magazii pentru depozitare provizorie.”

**19.** Articolul 154 va avea următorul cuprins:

“Articolul 154. Declaraţia sumară de depozitare provizorie.

1. Pînă la plasarea mărfurilor sub o anumită destinaţie vamală, pot fi folosite declaraţii sumare de depozitare provizorie.
2. Forma declaraţiei menționate la alineatul (1) şi informaţia care trebuie indicată în aceasta sunt stabilite de Serviciul Vamal.
3. Declarantul sau brokerul vamal care activează în numele acestuia depune declaraţia sumară de depozitare provizorie, la prezentarea mărfurilor.
4. La depunerea declaraţiei sumare de depozitare provizorie se va institui o garanţie pentru mărfurile depozitate provizoriu.”

**20.** La articolul 155:

Alineatul unic devine alineatul (1)

articolul se completează cu un nou alineat (2) cu următorul cuprins:

„(2) Fiecare persoană care, după descărcarea mărfurilor, le deţine succesiv pentru a le asigura deplasarea sau depozitarea, devine responsabilă de executarea obligaţiei de a prezenta din nou mărfurile în stare intactă, la solicitarea organelor vamale.”

**21**. Articolul 158 va avea următorul cuprins:

 „Articolul 158. Termenul depozitării provizorii

1. Perioada în care mărfurile se află în depozitare provizorie nu poate depăși 90 zile calendaristice.
2. Organele vamale pot fixa un termen mai restrîns decît cel prevăzut la alin.(1), în care depozitarea provizorie trebuie încheiată într-una dintre următoarele situații:

a) cînd spațiul de depozitare este exploatat de către organele vamale și este disponibil pentru utilizare de către orice persoană pentru depozitarea temporară a mărfurilor;

b) în situații excepționale, în special atunci cînd tipul și natura mărfurilor poate, în caz de depozitare îndelungată, reprezenta un pericol pentru sănătatea oamenilor, a animalelor sau a plantelor sau pentru mediul înconjurător.

c) cînd mărimea cheltuielilor de păstrare a mărfurilor în magaziile pentru depozitare provizorie, este la nivelul valorii acestor mărfuri.

1. Termenul depozitării provizorii este stabilit de către deţinătorul depozitului provizoriu, de comun acord cu persoana care plasează în depozit mărfurile respective, în funcţie de timpul necesar depunerii declaraţiei vamale şi de specificul mărfurilor. Termenul depozitării provizorii a mărfurilor se indică în declaraţia sumară de depozitare temporară.
2. Depozitarea provizorie se încheie odată cu depunerea declaraţiei vamale de plasare sub destinaţie vamală a întregii cantităţi de mărfuri depozitate sau, în cazul scoaterii mărfurilor în mai multe loturi, a ultimei cantităţi.”

**22.** Articolul 159 va avea următorul cuprins:

„ Articolul 159. Operaţiuni efectuate cu mărfurile aflate în depozit provizoriu

1. Mărfurile aflate în depozit provizoriu pot fi supuse manipulărilor uzuale destinate să asigure conservarea, să amelioreze prezentarea sau calitatea mărfurilor sau să le pregătească pentru distribuție în producere sau revinderea acestora, dar nicidecum nu pot fi supuse nici unei forme de transformări.

(2) Cu permisiunea organului vamal, pot fi prelevate probe şi mostre de mărfuri.”

**23.** Laarticolul 163 alineatul (2) litera c) sintagma „sau sub formă de garanţie bancară eliberată pe numele organului vamal” se substituie cu sintagma “sau sub formă de scrisoare de garanţie eliberată pe numele organului vamal, de către una din persoanele enumerate la alineatul (9) al art. 1271 al prezentului cod”.

**24.** La articolul 176 alineatul (1) va avea următorul cuprins: *„*Declarația sumară de intrare este depusă la organul vamal de frontieră cel tîrziu în ziua lucrătoare imediat următoare zilei de trecere a frontierei vamale. În cazul finalizării regimului vamal de tranzit, declarația sumară de intrare (rectificată după caz) sau declarația de depozitare provizorie, se depun, cel mult în decursul a 24 ore ulterioare zilei de încheiere a tranzitului.*”*

**25.** Articolul 182 va avea următorul cuprins :

“Articolul 182. Declaraţia incompletă

1. Procedura de declarare incompletă se acordă numai în situațiile în care, din motive justificate se impune ridicarea imediată a mărfurilor din vamă, iar titularul declarației vamale nu dispune de toate datele și documentele necesare completării declarației vamale în procedură normală sau nu este posibilă prelucrarea declarației vamale în sistemul informațional.
2. Acest tip de procedură poate fi aplicat tuturor mărfurilor, cu excepția :
3. mărfurilor prohibite introducerii în țară;
4. mărfurilor care potrivit reglementărilor legale se încadrează în categoria produselor și tehnologiilor cu dublă destinație;
5. mărfurilor care intră sub incidența prevederilor privind desfășurarea în siguranță a activităților nucleare;
6. mărfurilor supuse accizelor;
7. mărfurilor în cazul cărora verificarea îndeplinirii unor condiții stabilite prin norme speciale impune prelevarea de eșantioane în vederea analizelor tehnice sau de laborator pentru fiecare operațiune.
8. Declarația incompletă, trebuie să conțină cel puțin principalele date necesare vămuirii, determinării provizorii a valorii în vamă, identificării și descrierii mărfurilor.
9. Declaraţiile de punere în liberă circulaţie a mărfurilor pe care autorităţile vamale le pot accepta la cererea declarantului fără a fi însoţite de unele dintre documentele, care trebuie prezentate în sprijinul declaraţiei, trebuie să fie însoţite cel puţin de documentele de transport (CMR) și comerciale (invoice), ale căror prezentare este necesară pentru punerea mărfurilor în liberă circulaţie.
10. Prin derogare de la prevederile alineatului (4), o declaraţie care nu este însoţită de unul din documentele de prezentarea cărora este condiţionată punerea în liberă circulaţie poate fi acceptată după ce autorităţile vamale stabilesc că:

a) documentul în cauză există şi este valabil;

b) acesta nu a putut fi anexat la declaraţia vamală din motive independente de voinţa declarantului;

c) orice întîrziere în acceptarea declaraţiei vamale împiedică punerea în liberă circulaţie a mărfurilor sau conduce la plata unor drepturi de import, în valori mai mari.

(6) Datele referitoare la documentele lipsă se indică în declaraţie în toate situaţiile. Perioada acordată de autorităţile vamale declarantului pentru comunicarea datelor sau pentru prezentarea documentelor lipsă la data acceptării declaraţiei nu poate depăşi o lună de la data acceptării declaraţiei.

(7) Declarația incompletă se consideră a fi concomitent o declarație prealabilă, urmată de declarația de regularizare, depusă în funcție de alegerea operatorului pentru fiecare operațiune sau pentru ansamblul operațiunilor efectuate într-o anumită perioadă de timp, mai mică de o lună.

(8) Declarația de regularizare trebuie să îndeplinească cumulativ două condiții:

a) să facă referire la declarațiile prealabile și să fie însoțită de toate documentele care nu au fost anexate declarațiilor incomplete;

b) să fie depusă la organul vamal într-un termen de 5 zile calendaristice de la expirarea operațiunilor efectuate într-o anumită perioadă de timp.

**26.** Articolul 184 va avea următorul cuprins :

“Articolul 184. Declarația simplificată

(1) Sub rezerva îndeplinirii condițiilor prevăzute la alineatele (2) si (3) ale prezentului articol, organele vamale pot permite oricărei persoane să plaseze mărfurile sub un regim vamal, pe baza unei declarații simplificate care poate omite o parte din informațiile și din documentele de însoțire.

(2) Declarantul este în drept, la cererea sa, să rectifice una sau mai multe date din declarație după acceptarea acesteia de către organele vamale. Rectificarea nu are drept scop să facă declarația aplicabilă altor mărfuri decît cele pentru care a fost inițial declarată.

(3) O astfel de rectificare nu poate fi acceptată, în cazul în care aceasta este solicitată după ce organele vamale:

a) au informat declarantul de intenția lor de a proceda la verificarea mărfurilor,

b) au constatat incorectitudinea datelor în cauză, sau

c) au acordat mărfurilor liberul de vamă.

(4) Declarațiile simplificate se aplică în cazul operațiunilor cu caracter repetitiv, cu condiția depunerii ulterioare a unei declarații suplimentare care poate fi de natură globală sau recapitulativă.

(5) Prin operațiuni cu caracter repetativ se înțeleg transporturile de marfă, avînd același destinatar și același expeditor, care îndeplinește cumulativ următoarele condiții:

a) au frecvența a cel puțin două transporturi pe săptamînă;

b) marfa transportată se încadrează la același cod tarifar;

c) țara de expediție și țara de destinație, precum și regimul vamal și cel tarifar aplicabile rămîn neschimbate.

(6) Declarațiile suplimentare, împreună cu cele simplificate, sunt considerate a constitui un act unic, indivizibil, care produc efecte de la data acceptării declarațiilor simplificate. Înscrierea în evidențele contabile are aceeași valoare juridică cu acceptarea declarației.

(7) Procedura depunerii declarației simplificate, precum și precizarea garanției care trebuie asigurată de către declarant pentru a acoperi o obligație vamală care ar putea apărea, termenele în limitele cărora această declaraţie trebuie prezentată organelor vamale desemnate în acest sens, se menționează în permisiunea aprobată de către organele vamale. ”

**27.** La articolul 190 alineatul (2) sintagma “(contra plată)” se exclude.

**28.** După articolul 230 se introduce un articol nou 230¹ cu următorul cuprins:

“Articol 230¹. Principiile de aplicare a sancțiunilor în cazul contravenţiilor vamale cu răspundere materială

1. Atunci cînd o contravenție vamală are loc ca rezultat al unei neatenții, necunoașterii de cauză și nu există probe care ar demonstra neglijența din partea declarantului sau a persoanei care îl reprezintă, contravenția se consideră că a fost săvîrșită din imprudență.

Astfel, se consideră, ca săvîrșită din imprudență, contravenția săvîrșită în condițiile prevăzute de art.14 alin. (3) al Codului Contravențional.

1. La aplicarea sancțiunilor pentru contravențiile săvîrșită din imprudentă se va ține cont de pericolul acestora, consecințele survenite și caracteristica contravenientului, precum și de criteriile prevăzute de art.41 al Codului Contravențional.
2. În cazul în care o contravenție vamală cu răspundere materială are loc ca rezultat al unei forțe majore, sau al unor alte circumstanțe ce nu pot fi controlate de persoană, atunci declarantul sau persoana care îl reprezintă nu poate fi sancționată.
3. Contravenția vamală se consideră săvîrșită în mod repetat dacă a fost comisă a doua oară pe parcursul a 12 luni din ziua comiterii contravenției.
4. Dacă pentru contravenția vamală săvîrșită în mod repetat a fost aplicată sancțiunea avertismentului, aplicarea acestei sancțiuni a doua oară este interzisă.
5. Prin derogare de la prevederile alineatului precedent, dacă obiectul contravenției vamale are o valoare în vamă de pînă la 5% calculat din valoarea în vamă a lotului declarat de mărfuri în care sunt depistate mărfurile care au constituit obiectul contravenției, însă nu mai mult de 50 000 lei, atunci se aplică sancțiunea în forma avertismentului, în toate cazurile.

**29.** Articolul 231 se expune în următoarea redacţie:

„Articolul 231. Tipurile de contravenţii vamale cu răspundere materială comise din imprudență

Sunt considerate încălcare a reglementărilor vamale, comise din imprudență, pasibilă de răspundere materială următoarele contravenţii vamale:

1) nedeclararea, în termenele stabilite, a mărfurilor la import;

2) nerespectarea de către titularul regimului vamal suspensiv (cu excepţia regimului de tranzit) a termenelor, obligaţiilor şi condiţiilor stabilite pentru derularea şi încheierea acestui regim;

3) neachitarea drepturilor de import sau de export în termenele stabilite;

4) neîndeplinirea obligaţiei de a declara organului vamal modificarea destinaţiei mărfurilor faţă de scopul declarat la plasarea mărfurilor sub o anumită destinaţie vamală;

5) efectuarea de operaţiuni cu mărfurile, transformarea, utilizarea lor şi dispunerea de ele cu încălcarea regimului vamal în care au fost plasate, cu excepţia cazurilor prevăzute de prezentul cod;

6) nerespectarea măsurilor de politică economică şi altor restricţii prevăzute la trecerea mărfurilor peste frontiera vamală, cu excepţia cazurilor prevăzute de prezentul cod;

7) neasigurarea condiţiilor de eliberare sau de recepţie, în conformitate cu regimul vamal, a mărfurilor şi mijloacelor de transport al căror termen de păstrare în depozit a expirat;

8) nerespectarea procedurii de tranzit, care nu a adus la dispariţia bunurilor plasate în tranzit;

9) depunerea declaraţiei vamale sau a documentelor însoţitoare ce conţin date eronate despre regimul vamal, valoarea facturată, tipul, codul, cantitatea sau originea preferențială a mărfurilor.”

**30.** După articolul 231 se introduce un nou articol 2311 cu următorul cuprins:

“Articolul 2311.Tipurile de contravenţii vamale cu răspundere materială comise cu intenție

Sunt considerate încălcare a reglementărilor vamale pasibilă de răspundere materială comise cu intenție următoarele contravenţii vamale:

1) trecerea peste frontiera vamală a mărfurilor cu eludarea controlului vamal (trecerea prin alte locuri decît cel de amplasare al organului vamal sau în afara orelor de program ale acestuia) sau tăinuindu-le de el (cu folosirea ascunzişurilor sau prin alte metode care împiedică descoperirea mărfurilor), în lipsa elementelor constitutive ale infracţiunii de contrabandă sau ale altor infracţiuni;

2) trecerea de mărfuri peste frontiera vamală cu documente falsificate, nevalabile sau dobîndite pe căi ilegale, în lipsa elementelor constitutive ale infracţiunii de contrabandă sau ale altor infracţiuni;

3) prezentarea către organul vamal a documentelor care conţin date neautentice despre recunoaşterea dreptului la restituirea drepturilor de import sau de export încasate, primirea unor sume şi compensaţii, nerestituirea sau restituirea lor parţială nemotivată, în lipsa elementelor constitutive ale infracţiunii

4) trecerea peste frontiera vamală de mărfuri destinate comerţului sau producţiei sub categoria de mărfuri nedestinate comerţului sau producţiei, în lipsa elementelor constitutive ale infracţiunii;

5) nerespectarea obligaţiei de a returna pe teritoriul vamal mărfurile şi mijloacele de transport scoase anterior de pe teritoriul vamal, dacă returnarea lor este obligatorie;

6) transportul, depozitarea, procurarea mărfurilor introduse pe teritoriul vamal cu eludarea controlului vamal ori tăinuite de el, ori cu utilizarea de documente sau mijloace de identificare false, nedeclarate sau declarate neautentic, precum şi transportul, depozitarea, procurarea mărfurilor pentru care sunt prevăzute facilităţi la plata drepturilor de import sau de export, la utilizarea sau înstrăinarea lor în alte scopuri decît cele pentru care au fost acordate facilităţile şi fără autorizaţia organului vamal;

7) depunerea declaraţiei vamale sau a documentelor însoţitoare ce conţin date eronate despre regimul vamal, valoarea facturată, tipul, codul, cantitatea sau originea preferențială a mărfurilor, dacă acest fapt conduce la exonerarea totală sau parţială de drepturi de import;

8) punerea în circulaţie a mărfurilor fără permisiunea organului vamal, pierderea mărfurilor şi mijloacelor de transport aflate sub supraveghere vamală sau netransportarea lor la locul indicat de organul vamal;

9) pierderea sau nepredarea către organul vamal a documentelor la mărfurile aflate sub supraveghere vamală;

10) nerespectarea cerinţelor şi condiţiilor de distrugere a mărfurilor şi/sau a deşeurilor;

11) neasigurarea integrităţii mărfurilor şi mijloacelor de transport în caz de avarie sau de forţă majoră, neinformarea imediată despre condiţiile survenite, neasigurarea transportării mărfurilor la postul vamal proxim ori neasigurarea deplasării colaboratorului vamal la locul de aflare a mărfurilor şi mijloacelor de transport;

12) prezentarea către organul vamal, în calitate de confirmare a scoaterii sau introducerii mărfurilor şi mijloacelor de transport pe teritoriul vamal, a unor acte neautentice privind scoaterea sau introducerea lor, privind imposibilitatea efectuării acestor operaţiuni din cauza nimicirii sau pierderii mărfurilor şi mijloacelor de transport în urma unei avarii sau forţe majore, din cauza uzurii sau pierderilor suportate ca urmare a transportului sau păstrării lor, în lipsa elementelor constitutive ale infracţiunii;

13) înstrăinarea sub orice formă a bunurilor aflate sub regimul vamal de tranzit;

14) comercializarea cu ridicata şi mica ridicată a mărfurilor, inclusiv din încăperile auxiliare şi depozitele magazinelor duty-free, sau comercializarea cu amănuntul în magazinele duty-free a mărfurilor interzise pentru a fi introduse pe sau scoase pentru vînzare de pe teritoriul vamal al Republicii Moldova, precum şi a altor mărfuri a căror listă se stabileşte în condiţiile legii;

15) utilizarea şi prezentarea informaţiei false despre produsele cu destinaţie dublă, eschivarea de la prezentarea autorizaţiei pentru importul, exportul, reexportul sau tranzitul produselor cu destinaţie dublă, în cazurile în care prezentarea acesteia este obligatorie, precum şi prezentarea autorizaţiilor anulate sau cu termen expirat;

16) exercitarea activităţii de broker vamal fără deţinerea licenţei corespunzătoare.”

**31.** Articolul 232 va avea următorul cuprins:

“Articolul 232. Sancţionarea materială a contravenţiilor vamale

Persoanele juridice, persoanele care desfăşoară activitate de întreprinzător fără a se constitui ca persoană juridică, pentru comiterea contravenţiilor vamale prevăzute la:

a) art.231 pct.1) sunt sancţionate cu amendă de 1000 lei pentru fiecare zi de întîrziere, dar nu mai mult de 30000 lei;

b) art.231 pct.2), 6) și 7) sunt sancţionate cu avertisment în cazul săvîrșirii contravenției pentru prima dată, iar în cazul săvîrșirii contravenției în mod repetat – cu amendă de 7000 lei;

c) art.231 pct.3), sunt sancţionate cu amendă de 15% din valoarea mărfurilor pentru care nu au fost plătite drepturile de import sau de export;

d) art.231 pct. 4), sunt sancţionate cu amendă de 20000 lei, cu sau fără retragerea autorizaţiei;

e) art.231 pct. 5) sunt sancţionate cu amendă de 10000 lei în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă de 30000 lei;

f) art.231 pct.8), sunt sancţionate cu avertisment în cazul săvîrșirii contravenției pentru prima dată, iar în cazul săvîrșirii contravenției în mod repetat – cu amendă de 5000 lei;

g) art.231 pct. 9) sunt sancţionate cu amendă de 3000 lei în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă de 12000 lei;

h) art.231**1**  pct.1), 2), 6) și 13) sunt sancţionate cu amendă în mărime de 50% din valoarea în vamă a obiectului contravenției, dar nu mai puțin de 2000 lei, în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă în mărime de 100% din valoarea în vamă a obiectului contravenției, dar nu mai puțin de 4000 lei și cu confiscarea mărfurilor care au constituit obiectul contravenţiei;

i) art.231**1**  pct. 3) sunt sancţionate cu amendă în mărime de 10% în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă în mărime de 20% din valoarea în vamă a mărfurilor la care au fost prezentate documentele care conțin date neautentice;

j) art.231**1**  pct. 4) și 5) sunt sancţionate cu amendă în mărime de 10% din valoarea în vamă a obiectului contravenției în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă în mărime de 20% din valoarea în vamă a obiectului contravenției;

k) art.231**1**  pct.7) sunt sancţionate cu amendă în mărime de 50% din valoarea în vamă a obiectului contravenției în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă în mărime de 100% din valoarea drepturilor de import/export recalculate

l) art.231**1**  pct.8) sunt sancţionate cu amendă în mărime de 10% din valoarea în vamă a obiectului contravenției în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă în mărime de 20% din valoarea în vamă a obiectului contravenției;

m) art.231**1**  pct.9), sunt sancţionate cu avertisment în cazul săvîrșirii contravenției pentru prima dată, iar în cazul săvîrșirii contravenției în mod repetat – cu amendă în mărime de 5% din valoarea în vamă a mărfurilor şi mijloacelor de transport ale căror documente au fost pierdute sau nepredate;

n) art.231**1**  pct.10) sunt sancționate cu amendă de 3000 lei;

o) art.231**1**  pct. 11) sunt sancționate cu amendă în mărime de 10% din valoarea în vamă a obiectului contravenției;

p) art.231**1**  pct. 12) și 14), sunt sancţionate cu amendă în mărime de 20000 lei în cazul săvîrșirii contravenției vamale pentru prima dată, iar în cazul săvîrșirii contravenției în mod repetat, cu amendă în mărime de 40000 lei, cu sau fără retragerea autorizaţiei;

q) art.231**1** pct. 15) sunt sancţionate cu avertisment în cazul săvîrșirii contravenției pentru prima dată, iar în cazul săvîrșirii contravenției în mod repetat – cu amendă în mărime de 5000 lei;

r) art.231 pct.16) sunt sancţionate cu amendă de la 0,1% la 0,5% din suma stabilită la art.163 alin.(2) lit.c).”

**Art. V. -** Legea nr.119-XV din 22 aprilie 2004 Cu privire la produsele de uz fitosanitar și la fertilizanți (Monitorul Oficial al Republicii Moldova, 2004, nr.100-103, art.510) cu modificările ulterioare, se modifică după cum urmează:

**1.** La articolul 3în noțiunea „ *introducere pe piaţă”,* sintagma ”importul unui produs” se substituie cu sintagma „plasarea în regim vamal de import a unui produs”.

**2.** La articolul 22 alineatul (1) lit.c) după sintagma „standardelor naţionale” se introduce sintagma “sau internaţionale”.

**3.** La articolul 23:

La alineatul (4) după sintagma „standardelor naţionale” se introduce sintagma “sau internaţionale”.

La alineatul (5) după sintagma „certificatul fitosanitar” se introduce sintagma “eliberat de autoritățile fitosanitare competente ale țării de export”.

**Art.VI -** Legea privind activitatea sanitar-veterinară nr.221-XVI din 19 octombrie 2007 (Republicată în Monitorul Oficial al Republicii Moldova, 2013, nr.125-129, art.396), se modifică după cum urmează:

**1.** La articolul 24

la alin.(2) dup sintagma ”importate” se introduce textul ” (cu excepția cazurilor cînd importatorul prezintă certificatul eliberat de unul din organismele de certificare în domeniu din Canada, SUA și țările Uniunii Europene)”,

**2.** La articolul 25 alin.(1) după sintagma ”cu respectarea cerințelor” se introduce sintagma ” naționale sau internaționale”.

**3.** La articolul 36 alin.(3) sintagma ”20 de zile” se va substitui cu sintagma ”5 zile”.

**Art. VII.** Articolul287 al Codului contravenţional nr.218-XVI din 24 octombrie 2008 (Monitorul Oficial al Republicii Moldova, 2009, nr.3–6, art.15), cu modificările ulterioare, se modifică după cum urmează:

La alineatul (10), la începutul acestuia, după sintagma “trecerea” se introduce sintagma “de către persoanele fizice”.

La alineatul (13) după sintagma “de import și de export” se introduce sintagma “ de către persoanele fizice ”.

**Articolul VIII. –** Legea nr.228 din 23 septembrie 2010 cu privire la protecția plantelor și la carantina fitosanitară (Monitorul Oficial al Republicii Moldova 2010, nr.241-246, art.48) cu modificările ulterioare, se modifică după cum urmează:

**1.** La articolul 4 alineatul (4):

la litera h) după sintagmele „permis fitosanitar de import (tranzit)” se introduc sintagmele „ , cu excepția cazurilor cînd importatorul prezintă certificatul eliberat de unul din organismele de certificare în domeniu din Canada, SUA și țările Uniunii Europene.”;

la litera v) la final se introduce propoziția: „Prelevarea probelor de mărfuri importate din Canada, SUA și țările Uniunii Europene, se efectuează selectiv, în baza analizei riscului fitosanitar.”.

**2.** La articolul 9 alineatul (3) la literele e) și g) după cuvîntul „prelevarea” se introduce cuvîntul „selectivă”.

**3.** La articolul 10:

la alineatul (1) litera b) sintagma „corespunderii certificatului fitosanitar primit” se substituie cu sintagma „corespunderii certificatului fitosanitar al țării de export”.

La alineatul (1) litera c) după sintagma „pentru investigare în laborator” se introduce sintagma :„ , în cazul deținerii de informații dovedite prin acte confirmative, privind existența pericolului de contaminare a produselor vegetale sau de bunuri conexe supuse regimului de carantină fitosanitară, cu careva boli.”

La alineatul (2), în final se introduce sintagma :„ în baza certificatelor eliberate de autoritățile fitosanitare competente ale țării de export”.

**4.** La articolul 19 alineatul (1) sintagma ”și la prezentarea certificatului fitosanitar” se substituie cu sintagma „sau la prezentarea certificatului fitosanitar”.

**Art. IX. –** În Anexala Legea nr. 160 din 22 iulie 2011 privind reglementarea prin autorizare a activității de întreprinzător (Monitorul Oficial al Republicii Moldova, 2011, nr. 170-175, art.494), cu modificările ulterioare, la compartimentul “Serviciul Vamal”, poziția a 9 se exclude, se completează cu pozițiile 15-16, cu următorul cuprins:

|  |  |  |  |
| --- | --- | --- | --- |
| **Nr. crt.** | **Actul permisiv** | **Costul** | **Termenul de valabilitate** |

| 15 | Autorizație de depozitare provizorie | gratuit | Fără termen |
| --- | --- | --- | --- |
| 16 | Autorizație de acordare a dreptului de depunere a declarației incomplete | gratuit | Fără termen |

**Art.X** –

- Guvernul, în termen de 3 luni de la data intrării în vigoare a prezentei legi, va aduce actele sale normative în concordanţă cu prezenta lege.